শুক্রবার নিউ আলিপুরে পথ দুর্ঘটনায় গুরুতর জখম হন অভিনেতা সৌমিত্র চট্টোপাধ্যায়ের দৌহিত্র রণদীপ বসু। বেপরোয়া বাইক চালাতে গিয়ে ডিভাইডারে ধাক্কা মেরে ছিটকে পড়েন তিনি। মাথায় গুরুতর আঘাত পান তিনি। বাইক আরোহী তাঁর এক বন্ধুও গুরুতর জখম হয়েছেন এই ঘটনায়। কলকাতার বেসরকারি নার্সিংহোম চিকিৎসাধীন দু'জনেই। দু'জনের অবস্থাই সঙ্কটজনক ছিল। রণদীপের অস্ত্রোপচার সফল হয়েছে, তবে কোমাচ্ছন্নতা কাটিয়ে উঠতে পারেননি তিনি। ৭২ ঘণ্টা পর্যবেক্ষণে রাখার কথা জানিয়েছেন চিকিৎসকরা।